b'\n_START_ARTICLE_\nNevroglobin\n_START_PARAGRAPH_\nNevroglobin je pripadnik dru\xc5\xbeine globinov pri vreten\xc4\x8darjih, udele\xc5\xbeen pri homeostazi kisika v celicah. Je znotrajceli\xc4\x8dni hemoprotein, prisoten v osrednjem in obkrajnem \xc5\xbeiv\xc4\x8devju, mo\xc5\xbegansko-hrbtenja\xc4\x8dni teko\xc4\x8dini, mre\xc5\xbenici (retini) in endokrinih tkivih._NEWLINE_Sestavljen je iz ene polipeptidne verige, ki reverzibilno ve\xc5\xbee kisik z ve\xc4\x8djo afiniteto kot hemoglobin. Na ta na\xc4\x8din pove\xc4\x8da zalogo kisika v mo\xc5\xbeganih in \xc5\xa1\xc4\x8diti pred po\xc5\xa1kodbami zaradi hipoksije in ishemije. V evolucijskem smislu je soroden globinom v \xc5\xbeiv\xc4\x8devju nevreten\xc4\x8darjev. _NEWLINE_Nevroglobin je leta 2000 odkril Thorsten Burmester s sodelavci, trirazse\xc5\xbenostna struktura pa je bila dolo\xc4\x8dena leta 2003.  Nekateri znanstveniki trdijo, da nevroglobin prepu\xc5\xa1\xc4\x8da du\xc5\xa1ikov oksid (NO) v celico, ki omogo\xc4\x8da pre\xc5\xbeivetje \xc5\xbeiv\xc4\x8dne celice (nevrona) in obnovo v primeru primankljaja kisika.'